బాన్స్‌వాడ మండలం

బాన్స్‌వాడ మండలం, తెలంగాణ రాష్ట్రంలోని కామారెడ్డి జిల్లాకు చెందిన ఒక మండలం. 2016 లో  జరిగిన జిల్లాల పునర్వ్యవస్థీకరణకు ముందు ఈ మండలం నిజామాబాదు జిల్లా లో  ఉండేది.   ప్రస్తుతం ఈ మండలం బాన్సువాడ రెవెన్యూ డివిజనులో భాగం. పునర్వ్యవస్థీకరణకు  ముందు ఇది కామారెడ్డి డివిజనులో ఉండేది.ఈ మండలంలో  19  రెవెన్యూ గ్రామాలు ఉన్నాయి. అందులో  2 నిర్జన గ్రామాలు. మండల కేంద్రం బాన్స్‌వాడ.

గణాంకాలు 

2011 జనాభా లెక్కల ప్రకారం  బాన్సువాడ మండలం మొత్తం జనాభా 68,732. వీరిలో 33,154 మంది పురుషులు కాగా, 35,578 మంది స్త్రీలు. మండలంలో మొత్తం 15,291 కుటుంబాలు ఉన్నాయి.  మండలం సగటు లింగ నిష్పత్తి 1,073. మొత్తం జనాభాలో 41.3% మంది పట్టణ ప్రాంతాల్లో నివసిస్తుండగా, 58.7% మంది గ్రామీణ ప్రాంతాల్లో నివసిస్తున్నారు. పట్టణ ప్రాంతాల్లో సగటు అక్షరాస్యత రేటు 73.9% కాగా గ్రామీణ ప్రాంతాల్లో 52.7%. అలాగే బాన్సువాడ మండలంలో పట్టణ ప్రాంతాల్లో లింగ నిష్పత్తి 1,065 కాగా, గ్రామీణ ప్రాంతాల్లో 1,079గా ఉంది.బాన్సువాడ మండలంలో 0-6 సంవత్సరాల వయస్సు గల పిల్లల జనాభా 7999, ఇది మొత్తం జనాభాలో 12%. 0-6 సంవత్సరాల మధ్య 4181 మంది మగ పిల్లలు మరియు 3818 మంది ఆడ పిల్లలు ఉన్నారు. మండలం లోని బాలల లింగ నిష్పత్తి 913, ఇది బాన్సువాడ మండల సగటు లింగ నిష్పత్తి (1,073) కంటే తక్కువ. మండలం మొత్తం అక్షరాస్యత రేటు 61.42%.పురుషుల అక్షరాస్యత రేటు 61.62%, స్త్రీల అక్షరాస్యత రేటు 47.43%

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 143 చ.కి.మీ. కాగా, జనాభా 68,732. జనాభాలో పురుషులు 33,154 కాగా, స్త్రీల సంఖ్య 35,578. మండలంలో 15,291 గృహాలున్నాయి.

మండలం లోని గ్రామాలు

రెవెన్యూ గ్రామాలు 
కొల్లూర్
 సొమేశ్వర్
 దేశాయిపేట్
 పోచారం
 చిన్న రాంపూర్
 ఖద్లాపూర్
 హన్మాజీపేట్
 సంగోజీపేట్
 కోనాపూర్
 ఇబ్రహీంపేట్
 బొర్లం
 చిన్న నాగారం
 చింతల్‌నాగారం
 తాడ్కోలు
 బుడ్మి
 తిరుమలాపూర్

గమనిక:నిర్జన గ్రామాలు రెండు పరిగణించబడలేదు.

మూలాలు

వెలుపలి లంకెలు